Борис Младенов-Young
Жена омъжи ли се за пари…

chitanka.info

Жена омъжи ли се за пари —

с богатство без любов не се живее,

при първи случай ще изневери,

мъжа напуска, като обеднее.

И той я гони, сваля й звезди,

пред красотата й благоговее,

но я разлюбва, щом дете роди

и погрознее и надебелее.

Имане, титли, младост, красота…

вещаят ефимерност и забрава;

загубим ли ги, губим любовта —

и тя след тях безследно отлетява.

Обикнем ли душата — тя е вечна,

и с нея любовта е безконечна!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.